stanford-oval/wikipedia huggingface dataset:
Etketamiini

| --- | --- |

Etketamiini
Systemaattinen (IUPAC) nimi
(2-(2-kloorifenyyli)-2-(etyyliamino)sykloheksan-1-oni
Tunnisteet
CAS-numero: 1354634-10-8
ATC-koodi:  ?
PubChem CID: 57483649
Kemialliset tiedot
Kaava: C14H18NClO 
Moolimassa: 251,751 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Etketamiini (NEK, N-etyylinorketamiini) on muuntohuume jolla on oletettavasti samanlaisia vaikutuksia kun ketamiinilla, tämä tarkoittaa dissosiaativisen anestesian aiheuttavaa, hallusinogeenista ja sedatiivista vaikutusta.
Sitä on myyty internetissä syyskuusta 2012, ja sitä on löydetty takavarikoiduista huumeista Yhdistyneessä kuningaskunnassa ja joissakin muissa Euroopan maissa.
Käännös suomeksi
FK Tšernomorets Novorossijsk

Tšernomorets on jalkapalloseura Novorossijskin kaupungista, Venäjältä. Joukkue pelaa Venäjän toiseksi korkeimmalla sarjatasolla kakkosdivisioonassa, jonne se putosi kaudeksi 2010.
Historia

Seura perustettiin alun perin vuonna 1907. Se on tunnettu historiansa aikana lukuisilla eri nimillä: Olimpija (1907—1930), Dynamo ( 1931—1941), Stroitel (1945—1957), Tsement (1960—1969), Trud (1970), Tsement (1978—1991), Gekris (1992—1993),  Tšernomorets (1993—2004), Novorossijsk (2005) ja Tšernomorets (2006—).
Neuvostoliiton sarjoihin Tšernomorets osallistui ensi kerran vuonna 1960. Suurimman osan historiastaan se pelasi Neuvostoliiton kolmanneksi korkeimmalla sarjatasolla. Venäjän itsenäistyttyä Tšernomorets pelasi pääsarjatasolla kaudet 1995–2001 ja 2003, mutta menetti vuonna 2005 ammattilaislisenssinsä. Seura jatkoi toimintaa hetken aikaa Novorossijsk-nimellä, ja nousi takaisin ammattilaisliigatasolle kakkosdivisioonaan kaudeksi 2006, ja parin kauden kuluttua ykkösdivisioonaan. Kaudeksi 2010 joukkue putosi sarjatasoa alemmas.
Aiheesta muualla

Virallinen sivu
Etlari

Etlari voi tarkoittaa ainakin seuraavia asioita:
Eteläsuomalaisen osakunnan lehti Etlari
Etelä-Suomen Sanomat
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Etlari”, voi hakea sivunnimihaulla, laajalla sivunnimihaulla tai tekstihaulla.
Donald Glover

| Donald Glover |
| --- | --- |
 Donald Glover Toronton elokuvajuhlilla 2015.
Henkilötiedot
Syntynyt: 25. syyskuuta 1983 (ikä 41)
Ammatti:  näyttelijä, koomikko, muusikko, laulaja, käsikirjoittaja, ohjaaja, tuottaja
Muusikko
Taiteilijanimi:  Childish Gambino
Laulukielet:  englanti
Aktiivisena:  2005–
Tyylilajit:  hip hop
Soittimet:  piano ja rumpusetti 
Levy-yhtiöt:  Glassnote Records, Island Records, RCA Records
Aiheesta muualla
donaldgloverpresents.com
  [ Muokkaa Wikidatassa ] [ ohje ]  
Donald McKinley Glover (s. 25. syyskuuta 1983 Edwardsin lentotukikohta, Kalifornia) on yhdysvaltalainen Golden Globe -palkittu näyttelijä, koomikko, muusikko, käsikirjoittaja ja ohjaaja, joka tunnetaan myös artistinimellä Childish Gambino. Näyttelijänä Glover tunnetaan muun muassa rooleistaan sarjoissa Community ja Atlanta (2016). Hän on myös käsikirjoittanut komediasarjaa 30 Rock. Vuonna 2011 Glover sai levytyssopimuksen Glassnote Recordsin kanssa, ja alkoi tehdä hip hop -musiikkia taiteilijanimellä Childish Gambino. Hän julkaisi neljännen studioalbumin 3.15.20 maaliskuussa 2020.
Glover palkittiin parhaan miespääosan Golden Globella roolistaan komediasarjassa Atlanta (2016). Hänet palkittiin sarjasta myös parhaan komediasarjan miespääosan Primetime Emmyllä sekä parhaan komediasarjan ohjauksen Primetime Emmyllä jaksosta "B.A.N."
Nuoruus ja yksityiselämä

Glover syntyi Edwards Air Force Basessa, Kaliforniassa ja varttui Georgiassa. Hänen eläkkeelle jäänyt isänsä työskenteli postissa, ja eläkkeelle jäänyt äiti oli lastenhoitaja. Gloverin vanhemmat ovat myös sijaisvanhempia ja Jehovan todistajia. Hän valmistui New Yorkissa sijaitsevasta taidekoulusta vuonna 2006 ja sai käsikirjoittajan tutkinnon.
Gloverin puoliso on Michelle White. Heillä on vuosina 2016, 2018 ja 2020 syntyneet pojat.
Ura > 2006–2010: Näyttelijäntyöt ja musiikkiuran alku

Glover on tunnettu näyttelijätyöstään NBC:n komediasarjassa Community. Vuodesta 2006 vuoteen 2009 hän oli yksi 30 Rock -sarjan käsikirjoittajista, ja teki myös satunnaisia vierailuja siinä näyttelijänä. Vuonna 2009 30 Rockin käsikirjoittajatiimi, johon myös Glover kuului, sai Writers Guild of America -palkinnon parhaasta komediasarjasta. Glover toimii myös stand up -koomikkona. Hän sai "Rising Comedy Star" -palkinnon Just for Laughs -festivaaleilla heinäkuussa 2010.
Toukokuussa 2010 fani ehdotti, että Donald Glover voisi näytellä Peter Parkeria elokuvassa The Amazing Spider-Man. Fanit alkoivat käyttää hashtagia "#donald4spiderman" ja kampanja herätti paljon huomiota Gloverin ihonvärin takia. Lopulta rooli meni Andrew Garfieldille. Vuosi myöhemmin Brian Michael Bendis loi tummaihoisen Hämähäkkimiehen nimeltä Miles Morales saatuaan idean Donald Gloverista.
Musiikkia Glover esittää taiteilijanimellä Childish Gambino. Idea nimeen tuli nimigeneraattorista, jota hän kokeili. Childish Gambino julkaisi ensimmäisen, omakustantaisen levynsä Sick Boin kesäkuussa 2008. Maaliskuussa 2011 Glover julkaisi kotisivuillaan ensimmäisen EP-levynsä, jonka nimi on vain EP. Yhtä EP:n kappaleista, "Freaks and Geeks", käytettiin Adidas-mainoksessa, josta artisti sai paljon lisää tunnettavuutta.
Ura > 2011–2012: Camp

Toukokuussa 2011 Glover paljasti, että oli tekemässä pitkäsoittoa, joka julkaistaisiin syyskuussa. Kesällä hän kertoi albumin nimen olevan Camp. Myöhemmin julkaisuajankohdaksi varmistui 15. marraskuuta 2011. Alkusyksystä 2011 ollessaan keikalla, hän ilmoitti yleisölle saaneensa levytyssopimuksen Glassnote Recordsin kanssa. Kuukautta myöhemmin Glover julkaisi ensimmäisen virallisen singlensä, "Bonfire". Ennen albumin julkaisua Childish Gambino teki konserttikiertueen, jonka nimi oli "The IAMDONALD-tour". Heinäkuussa 2012 hän julkaisi kuudennen mixtapensa, jonka nimi on R O Y A L T Y.
Elokuussa 2012 Leona Lewisin uusi single "Trouble", albumilta Glassheart, sai ensisoittonsa BBC Radio 1-kanavalla. Kappaleella esiintyy myös Childish Gambino. Single julkaistiin lokakuussa, ja sen korkein listasijoitus oli Britannian singlelistan seitsemäs sija, mikä on Gloverin ensimmäinen top 10 -single Isossa-Britanniassa.
Ura > 2013–2014: Because the Internet

Vuonna 2013 Glover alkoi tehdä musiikkiteemaista TV-ohjelmaa, jota hän tähdittää, käsikirjoittaa ja tuottaa. Uuden ohjelman seurauksena Glover päätti vähentää töitään Community-sarjassa, ja esiintyikin viidennellä kaudella vain viidessä ensimmäisessä jaksossa.
Syksyllä 2013 Glover ilmoitti Twitter-tilillään, että hänen toinen studioalbuminsa on valmis. Lokakuussa julkaistiin sen ensimmäinen single, "3005". Itse albumi, Because the Internet, julkaistiin 10. joulukuuta 2013. Alkuvuodesta 2014 Childish Gambino aloitti toisen konserttikiertueensa, "Deep Web Tourin". Lokakuussa 2014 hän julkaisi mixtapen S T N M T N / Kauai. Glover sai kaksi Grammy-ehdokkuutta joulukuussa 2014.
Ura > 2016–2017: Atlanta ja ”Awaken, My Love!”

Kesäkuussa 2016 Glover valittiin Aaron Davisin näyttelijäksi elokuvaan Spider-Man: Homecoming (2017). Hänen luomansa ja käsikirjoittamansa televisiosarjan Atlantan esittäminen alkoi 6. syyskuuta 2016 FX-kanavalla Yhdysvalloissa. Lokakuussa 2016 Glover valittiin näyttelemään Lando Calrissiania vuonna 2018 ensi-iltansa saavassa Tähtien sodan universumiin sijoittuvassa elokuvassa Solo: A Star Wars Story.
Glover julkaisi kolmannen studioalbuminsa ”Awaken, My Love!” 2. joulukuuta 2016. Albumi on tavallisesti hip hopia esittävän Gloverin ensimmäinen funk-vaikutteinen albumi.
Ura > 2018– ”This is America” ja 3.15.20

Glover sai vuoden 2019 Grammy-gaalass neljä Grammya kappaleesta ”This is America” (2018).
Glover valittiin Simban ääninäyttelijäksi Disneyn vuonna 2019 ensi-iltansa saaneen musikaalielokuvaan Leijonakuningas, joka perustuu samannimiseen animaatioelokuvaan vuodelta 1994. Elokuvan ohjaa Jon Favreau.
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli | Elokuvat> Huom. | Elokuvat>  |
| --- | --- | --- | --- | --- |
| 2009 | Mystery Team | Jason Rodgers | Käsikirjoittaja, tuottaja |  |
| 2011 | The Muppets | Junior CDE Executive | Cameorooli |  |
| 2013 | The To Do List | Derrick |  |  |
| 2013 | Clapping for the Wrong Reasons | The Boy | Tuottaja Lyhytelokuva |  |
| 2014 | Alexander and the Terrible, Horrible, No Good, Very Bad Day | Greg |  |  |
| 2015 | Lazarus | Niko |  |  |
| 2015 | Magic Mike XXL | Andre |  |  |
| 2015 | Yksin Marsissa | Rich Purnell |  |  |
| 2017 | Spider-Man: Homecoming | Aaron Davis |  |  |
| 2018 | Solo: A Star Wars Story | Lando Calrissian |  |  |
| 2019 | Guava Island | Deni Maroon |  |  |
| 2019 | Leijonakuningas | Simba (äänirooli) |  |  |
| 2024 | Mufasa: Leijonakuningas | Simba (äänirooli) |  |  |
Filmografia > Televisio

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Huom. | Televisiosarjat>  |
| --- | --- | --- | --- | --- |
| 2005 | Late Night with Conan O’Brien | Rikollinen | 1 jakso |  |
| 2006–2012 | 30 Rock | useita | 4 jaksoa; myös käsikirjoittaja |  |
| 2007 | Human Giant | College Webcam Guy | Jaksossa "24 Hour Marathon" |  |
| 2009–2014 | Community | Troy Barnes | 89 jaksoa |  |
| 2010 | Comedy Central Presents | Omana itsenään | Stand-up -spesiaali |  |
| 2010 | Robot Chicken: Star Wars Episode III | Stormtrooper Scout Trooper Mace Windu | Ääninäyttelijä Televisioelokuva |  |
| 2011 | Woodie Awards | Omana itsenään | Juontaja |  |
| 2011 | Regular Show | Alpha-Dawg | Ääninäyttelijä Jaksossa "Rap It Up" |  |
| 2011 | Weirdo | Omana itsenään | Stand-up -spesiaali |  |
| 2012 | The Playlist | Remix Victim - Eclectic Method | Jaksossa "Instruments of Destruction" |  |
| 2012 | Hip Hop Squares | Childish Gambino | 1 jakso |  |
| 2013 | Girls | Sandy | 2 jaksoa |  |
| 2013 | Sesame Street | LMNOP | Jaksossa "Figure It Out, Baby Figure It Out" |  |
| 2013 | Adventure Time | Marshall Lee | Ääni Jaksossa "Bad Little Boy" |  |
| 2016–2022 | Atlanta | Earnest 'Earn' Marks | Käsikirjoittaja Tuottaja Ohjaaja |  |
| 2018 | Saturday Night Live | Omana itsenään | Jaksossa "Donald Glover/Childish Gambino" |  |
| 2024 | Mr. & Mrs. Smith | John Smith |  |  |
Diskografia > Studioalbumit

Camp (2011)
Because the Internet (2013)
”Awaken, My Love!” (2016)
3.15.20 (2020)
Aiheesta muualla

Virallinen sivusto (englanniksi)
Donald Glover Internet Movie Databasessa. (englanniksi)
Donald Glover PaleyFest-tapahtumassa vuonna 2010.
Eriikka Etholén-Paju

Eriikka Etholén-Paju (ent. Rahikainen, s. 11. heinäkuuta 1976) on suomalainen televisio- ja elokuvakäsikirjoittaja.
Eriikka Etholén-Pajun käsikirjoittama 10-osainen draamasarja Rauhantekijä (2020) sai suurta huomiota. Sarja käsitteli fiktiivisen suomalaisen rauhanvälittäjän Ann-Mari Sundellin työtä. Antti-Jussi Annilan ohjaamassa sarjassa pääroolia esitti Irina Björklund, joka on kertonut pitäneensä roolia siihen astisen elämänsä merkittävimpänä työnään. Suomalaisena rauhanvälittäjänä Nobelin rauhanpalkinnon saanut presidentti Martti Ahtisaari toimi tuotannon neuvonantajana. Johanna Enäsuo tuotti sarjan. Rauhantekijä-sarja oli ehdolla neljässä eri kategoriassa televisioalan vuoden 2020 Kultainen Venla -kilpailussa. Etholén-Paju oli ehdolla vuoden käsikirjoittajaksi. Sarja ei kuitenkaan sijoittunut.
Koulutus ja aikaisempi ura

Etholén-Paju valmistui ylioppilaaksi Kallion lukiosta Helsingissä vuonna 1995.[lähde? ] Tämän jälkeen hän on opiskellut Euroopan historiaa Helsingin yliopistossa vuosina 1997–2001. Hän on opiskellut myös elokuva-alan käsikirjoittamista brittiläisessä Northern Film Schoolissa vuosina 2007–2009. Eriikka Etholén-Paju on toiminut televisiotuotantojen taustatoimittajana ja käsikirjoittajana vuodesta 2001 lähtien.
Televisio- ja elokuvatuotantojen lisäksi Etholén-Paju on myös ollut teatterinäytelmän Aino - tahdon tämän rakkauden (2009) yhtenä käsikirjoittajana.
Eriikka Etholén-Pajun vanhin tytär on näyttelijä Aava Merikanto.
Televisio- ja elokuvatuotannot

Karkurit, rikosteemainen draamasarja, 3 osaa (2021)
Rauhantekijä, draamasarja rauhavälityksestä, 10 osaa (2020)
O2, toimintatrillerielokuva (2020)
Itämeri, dokumenttisarja (2012)
Kuka oikein olet?, henkilödokumenttsarja, 15 osaa (2012)
Suvussa on yritystä, dokumenttisarja suomalaisista perheyrityksistä, 3 osaa (2004)
Televisio- ja elokuvatuotannot > Tulevia tuotantoja

Sudenkuoppa, draamaelokuva Aino Kallaksesta
Maria Kallio, rikosdraamasarja, 10 osaa (2021)
Aiheesta muualla

Eriikka Etholén-Paju Internet Movie Databasessa. (englanniksi)
Eriikka Rahikainen Elonetissä.
FK Utenis Utena

Futbolo Klubas Utenis on liettualainen jalkapalloseura Utenan kaupungissa. Seura pelaa Liettuan korkeimmalla sarjatasolla A Lygassa. Seura on perustettu vuonna 1933.
Kausi

| Kausi | Sarjataso | Liiga | Paikka | Linkki |
| --- | --- | --- | --- | --- |
| 2014 | 2. | Pirma lyga | 3. |  |
| 2015 | 1. | A lyga | 6. |  |
| 2016 | 1. | A lyga | 7. |  |
| 2017 | 1. | A lyga | 5. |  |
| 2018 | 2. | Pirma lyga | 8. |  |
| 2019 | 3. | Antra lyga  (Pietūs) | 11. |  |
| 2020 | 3. | Antra lyga (Pietūs) | 12. |  |
| 2021 | 3. | Antra lyga | 14. |  |

| 2022 | 3. | Antra lyga | 11. |  |
| 2023 | X. | X. | X. |  |
Aiheesta muualla

utenosutenis.lt
Facebook
A lygan joukkueet
Banga
Dainava
Džiugas
Hegelmann
Kauno Žalgiris
Panevėžys
Sūduva
Riteriai
FA Šiauliai
Žalgiris (Vilnius)
Atlantas
Atletas
DFK Dainava
Dainava
Ekranas
Jonava
FBK Kaunas
Klaipėda
Klaipėdos Granitas
Kruoja
Nevėžis
Mažeikiai
Palanga
REO
Stumbras
Šiauliai
Šilutė
Tauras
Utenis
Vėtra
Federico Gastaldi

| Federico Gastaldi> Henkilötiedot |
| --- | --- |
Syntynyt: 1964
Kansalaisuus:   Argentiina
Federico Gastaldi (s. 1964) on argentiinalainen entinen Lotus F1 Teamin Formula 1 -tallin tallipäällikkö. Gastaldi toimi vuodesta 2010 lähtien Lotuksella kaupallisten osaston johtajana. Vuonna 2014 Gastaldi nousi Lotus F1 -tiimin tallipäälliköksi korvaten Éric Boullierin, joka siirtyi McLarenille.
Fedora

Fedora voi tarkoittaa seuraavia asioita:
Fedora-hattu, tietynmallinen miesten päähine, lierihattu
Fedora Linux, eräs Linux-pohjainen käyttöjärjestelmä
Fedora, Umberto Giordanon ooppera ja sen päähenkilö, ruhtinatar Fedora Romazova
Fedora, italialainen mykkäelokuva vuodelta 1916
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fedora”, voi hakea sivunnimihaulla, laajalla sivunnimihaulla tai tekstihaulla.
Esquiva Falcão Florentino

| Mitalit | Mitalit | Mitalit |  |
| --- | --- | --- | --- |
|  Esquiva Falcão Florentino  |  Esquiva Falcão Florentino  |  Esquiva Falcão Florentino  |  |
Maa:  Brasilia
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | keskisarja |  |
| MM-kilpailut  | MM-kilpailut  | MM-kilpailut  |  |
|  Pronssia | Baku 2011 | keskisarja |  |
Esquiva Falcão Florentino (s. 12. joulukuuta 1989 Vitória, Espírito Santo) on brasilialainen ammattilaisnyrkkeilijä, entinen amatöörinyrkkeilijä ja olympiamitalisti. 171 senttimetriä pitkä ja 75 kilogrammaa painava Falcão on kilpaillut keskisarjassa, ylemmässä keskisarjassa, välisarjassa ja nykyisessä sarjassaan ylemmässä välisarjassa.
Ura

Falcão voitti olympiahopeaa keskisarjasta vuoden 2012 kesäolympialaisista Lontoosta. Hän hävisi finaalissa Japanin Ryōta Muratalle. Amatöörien MM-kilpailuista Falcão saavutti pronssia keskisarjasta vuodelta 2011 ja Etelä-Amerikan kisoista pronssia vuodelta 2010 välisarjasta.
Falcão siirtyi ammattilaiseksi vuonna 2014. Hän voitti ensimmäisessä ottelussaan Yhdysvaltain Joshua Robertsonin teknisellä tyrmäyksellä. Hän on voittanut jokaisen kuudesta ammattilaisottelustaan. Voitoista neljä on tullut tyrmäyksellä.
Muuta

Falcãon isoveli Yamaguchi Falcão on myös olympiamitalisti ja ammattilaisnyrkkeilijä. Hän kilpailee raskaassa keskisarjassa.
Euroopan geotieteiden unioni

| Euroopan geotieteiden unioni |
| --- | --- |

Aiheesta muualla
Sivusto
Infobox OKNimi-testi OK: 
Euroopan geotieteiden unioni eli EGU on kansainvälinen voittoa tavoittelematon järjestö, joka yhdistää geo- ja avaruustieteiden aloilla työskenteleviä, opiskelijoita ja eläkeläisiä. Järjestö julkaisee tieteellisiä lehtiä, jakaa palkintoja ja järjestää konferensseja. Järjestö toimii Euroopassa, mutta sen 20 000 jäsenen joukossa on ihmisiä eri puolilta maailmaa.
EGU:n vuosikokous on yksi alan suurimmista tapahtumista. Siihen osallistuu tyypillisesti 14 000 osallistujaa, jotka kuulevat 4500 esitelmää 500 sessiossa, ja lisäksi noin tuhat PICO-esitystä.
Vuoden 2004 kokous pidettiin Nizzassa, sen jälkeen muut ovat olleet Wienissä, paitsi 2020 ja 2021, jotka järjestettiin verkkotapahtumina.
Eeli Granit-Ilmoniemi

| Eeli Granit-Ilmoniemi |
| --- | --- |
 Eeli Granit-Ilmoniemi 1910-luvulla.
Henkilötiedot
Syntynyt: 21. joulukuuta 1866 Kuopion maalaiskunta
Kuollut: 22. toukokuuta 1945 (78 vuotta) Helsinki
Kansalaisuus:  Suomi
Ammatti:  opettaja, toimittaja, sukututkija
Eeli Granit-Ilmoniemi (synt. Granit, 21. joulukuuta 1866 – 22. toukokuuta 1945) oli suomalainen opettaja, toimittaja ja sukututkija. Hän perusti Suomen Sukututkimusseuran vuonna 1917.
Varhaiset vuodet ja työura

Kuopion maaseurakunnassa papin perheeseen syntynyt Granit-Ilmoniemi kirjoitti ylioppilaaksi Kuopion klassillisesta lyseosta vuonna 1885 ja aloitti sen jälkeen filologian opinnot Helsingin yliopistossa. Hän opiskeli myös Pietarissa, Göttingenissä ja Pariisissa vuosina 1888–1892 sekä toimi opettajana Kuopiossa. Nimensä Granit-Ilmoniemi muutti vuonna 1906 Karjalohjan Ilmoniemen rusthollin ratsumiesesi-isänsä mukaan.
Vuodesta 1891 lähtien Granit-Ilmoniemi vaikutti Porissa, jossa hänellä oli ranskan ja saksan kielten lehtorin virka Porin klassillisessa lyseossa. Lisäksi Granit-Ilmoniemi opetti venäjää Porin tyttölyseossa ja oli mukana perustamassa sekä poikien että tyttöjen ammattikouluja. Hän oli myös yksi Satakunnan Sanomien perustajista ja toimi lehden avustajana sekä kuului Porin kaupunginvaltuustoon. Granit-Ilmoniemi jäi eläkkeelle jo 50-vuotiaana vuonna 1917.
Sukututkimus- ja musiikkiharrastus

Eläkkeelle jäätyään Granit-Ilmoniemi muutti Helsingin seudulle ja asui muun muassa Espoon Leppävaarassa. Hän harrasti sukututkimusta sekä toimitti useita lehtiä, kuten vuonna 1917 perustamansa Suomen Sukututkimusseuran Genealogica- ja Sukututkija-lehtiä sekä Savon seuran Savotar-lehteä.
Sukututkimuksen lisäksi Granit-Ilmoniemen harrastuksiin kuului musiikin historia, hän muun muassa kiersi ympäri Suomea etsimässä vanhoja nuottijulkaisuja. Granit-Ilmoniemen merkittävin arkistolöytö oli Porin triviaalikoulun nuottikirjat, jotka hän löysi Porin Lyseon kirjastosta vuonna 1907. Lisäksi hän toi julkisuuteen muun muassa Kangasalta peräisin olevan käsikirjoituksen, joka sisälsi 1500- ja 1600-lukujen virsiä.
Vuonna 1939 Granit-Ilmoniemi teki Suomalaisen Kirjallisuuden Seuralle ehdotuksen vanhimman suomenkielisen kirjallisuuden luetteloimisesta.
Sibeliuksen sukuselvitys

Vuonna 1916 Granit-Ilmoniemi suututti Jean Sibeliuksen julkaisemalla Uudessa Suomettaressa säveltäjän sukuselvityksen. Sibelius oli pitänyt itseään aatelissukuisena, mutta Granit-Ilmoniemen tutkimus osoitti hänen polveutuvan lähinnä suomenkielisestä maalaisväestöstä ja talonpojista. Vuotta aikaisemmin oli kansatieteilijä Otto Andersson julkaissut Tidning för Musik -lehdessä Sibeliuksen 50-vuotispäivän yhteydessä sukutaulukon, joka korosti säveltäjän ruotsinkielistä maalaistaustaa. Jo tämä oli saanut Sibeliuksen omien sanojensa mukaan "voimaan pahoin", mutta kun Granit-Ilmoniemi lopullisesti murskasi haaveet hänen aatelissukuisuudestaan, menetti Sibelius malttinsa. Hän kutsui päiväkirjamerkinnöissään Granit-Ilmoniemeä muun muassa "raa’aksi ja moukkamaiseksi saappaaksi" (”Som en stöfvel har han behandlat ämnet – rått och plumpt!”).Anderssonin ja Granit-Ilmoniemen sukuselvitysten taustalla olivat kyseisenä ajankohtana käydyt kieliriidat.
Perhe

Eeli Granit-Ilmoniemen veljiä olivat kunnallisneuvos Bruno Granit-Ilmoniemi ja valokuvaaja Karl Granit. Hänen poikansa Arvi Ilmoniemi (1894–1967) tunnettiin myös sukututkijana sekä Suomen Sosialidemokraatin musiikkiarvostelijana.
Teoksia

Ahlström-suvun alkuperä (1913)
Kallavesi – Kuopion kaupungin ja ympäristön tietokirja I (1928)
Porin kaupungin porvareita ja kauppiaita 1600–1880 (1931)
Sakari Topeliuksen esivanhemmat (1933)
Sukukuvasto 1 (1935)
Erkki Mantere (metsäneuvos)

Erkki Eino Mantere  (26. huhtikuuta 1918 Karjalohja – 12. toukokuuta 2013 Espoo) oli suomalainen metsänhoitaja ja yritysjohtaja, joka sai metsäneuvoksen arvonimen.
Mantereen vanhemmat olivat maanviljelijä Eino Edvard Mantere, aiemmin Malmgren, ja emäntä Anna Sofia Rautell ja puoliso vuodesta 1949 sairaanhoitaja Saara Matilda Alho. Mantere tuli ylioppilaaksi Lohjan yhteiskoulusta 1937 ja valmistui metsänhoitajaksi Helsingin yliopistosta 1945, metsätaloudellisen virkatutkinnon hän suoritti 1945. Mantere oli harjoittelijametsänhoitaja Metsähallituksen Kokemäen hoitoalueessa ja Nokia-yhtiössä 1945 ja sitten Nokian apulaismetsänhoitaja 1945–1950, piirimetsänhoitaja 1951–1968, puunjalostuksen tuotantokomitean jäsen ja varapuheenjohtaja 1958–1969, metsäosaston suunnittelu- ja valvontatoimiston päällikkö 1968–1976 ja metsäpäällikkö 1976–1981. Hänellä oli myös useita asiantuntija- ja luottamustehtäviä. Metsäneuvoksen arvonimen Mantere sai 1982. Talvisotaan kiväärimiehenä osallistunut Mantere toimi jatkosodassa tulenjohtajana, patteriupseerina ja tiedustelu-upseerina.
Aiheesta muualla

Niklas Jensen-Eriksen: Erkki Mantere Biografiasampo.
Erijärvi (Joutsa, eteläinen)

| Erijärvi Eteläinen Lintulammi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°55′37″N, 25°59′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Laskuoja:  oja Erijärveen 
Järvinumero:  14.236.1.039
Mittaustietoja
Pinnankorkeus:  123,6 m  
Pituus:  250 m  
Leveys:  150 m  
Rantaviiva:  0,63 km  
Pinta-ala:  2,14 ha  
Saaria:  ei saaria 
 fiErijärvi 
Erijärvi tai myös Eteläinen Lintulammi on Keski-Suomessa Joutsassa Selänpohjan kylän lähellä sijaitseva järvi.
Maantietoa

Järven pinta-ala on 2,1 hehtaaria, se on 250 metriä pitkä ja 150 metriä leveä. Tämä eteläinen Erijärvi on saattanut muodostunut samsta syystä kuin harjujakson viereen syntynyt pohjoinen Erijärvi. Järvellä ei ole kartan mukaan saaria ja se on autio. Sen rantaviivan pituus on 650 metriä.
Leivonmäen kansallispuisto

Järven rannat ja vesialue kuuluu Metsähallituksen hallinnoimaan Leivonmäen kansallispuistoon. Sen ohi kulkee luontopolku, joka johtaa Joutsniemelle, jonka rannassa sijaitsee laavu.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Järveen ei tule muuta kuin pohjoisen Erijärven yhdysoja, joten lammet voivat olla yhdessä umpijärviä. Järven vedenpinnan korkeus on 123,6 metriä mpy.